Μπόρις Καλαμάνος

Ο Μπόρις (ουγγρ. Borisz, π. 1114 - π. 1154) από τον Οίκο των Αρπάντ ήταν διεκδικητής του Ουγγρικού θρόνου στα μέσα του 12ου αι. Ίσως ήταν γιος του Κολομάν της Ουγγαρίας· οι Έλληνες ιστοριογράφοι της εποχής τον αναφέρουν ως «Βορίσης Καλαμάνος».

Βιογραφία
Ο Κολομάν της Ουγγαρίας είχε δεύτερη σύζυγο την Ευφημία των Ρουρικιδών, κόρη του Βλαντίμιρ Β΄ Μονομάχου, μεγάλου πρίγκιπα τού Κιέβου. Την κατηγόρησε για μοιχεία και την έδιωξε· η Ευφημία επέστρεψε στη Ρωσία και έπειτα από λίγους μήνες γέννησε τον Μπόρις Κολομάν. Ο βασιλιάς δεν αναγνώρισε ποτέ τον Μπόρις ως γιο του, όμως ο Μπόρις έβλεπε τον εαυτό του ως το νόμιμο γιο του Κολομάν.  

Ο Μπόρις τότε κατέφυγε στην αυλή του Ιωάννη Β΄ Κομνηνού, ο οποίος μεσολάβησε και ο Μπόρις νυμφεύτηκε την Αρετή Δούκαινα· γιος τους ήταν ο Κωνσταντίνος Δούκας ΚαλαμανόςΜαργαρού, Ελένη (2000, Αριστοτέλειο Πανεπιστήμιο Θεσσαλονίκης (ΑΠΘ)), Τίτλοι και επαγγελματικά ονόματα γυναικών στο Βυζάντιο: συμβολή στη μελέτη για τη θέση της γυναίκας στη Βυζαντινή κοινωνία, σελ. 125. Ο Ρωμαίος Αυτοκράτορας τον τίμησε με τους τίλους του κράλη και του πανυσέβαστου.

Το 1116 απεβίωσε ο Κολομάν και τον διαδέχθηκε ο γιος από τον πρώτο του γάμο, ο Στέφανος Β΄ της Ουγγαρίας· το 1131 απεβίωσε και ο Στέφανος Β΄. Τότε ο Μπόρις διεκδίκησε το στέμμα. Όμως επόμενος βασιλιάς έγινε ο Μπέλα Β΄ της Ουγγαρίας, εξάδελφος του Στεφάνου Β΄. Ο Μπόρις, αν και βοηθήθηκε από την Πολωνία, τη Γερμανία και τη Ρωμαϊκή (Βυζαντινή) Αυτοκρατορία, απέτυχε και σκοτώθηκε στη μάχη.

 Παραπομπές 

Πηγές



Κατηγορία:Οίκος των Άρπαντ
Κατηγορία:Βυζαντινοί αξιωματούχοι